laion/Wikipedia-Exotic huggingface dataset:
קמפילוגנתואידס

קמפילוגנתואידס (שם מדעי: Campylognathoides; משמעות השם: "לסת מעוקלת") הוא סוג נכחד של פטרוזאור פרימיטיבי שהתקיים ביורה התחתון לפני 182 מיליון שנה. המאובנים שלו התגלו בגרמניה בחבל וירטמברג. בתחילה התגלו רק ממצאים של שברי כנף אך בהמשך התגלו ממצאי שלדים במצב שלם יותר. ממצאים נוספים התגלו ברחבי אירופה ובהודו. בסוג זה נכללים 3 מינים, כשמין נוסף מוטל בספק וכנראה שמבוסס על שרידי דגים: Campylognathoides zitteli, תואר ב-1894 Campylognathoides liasicus, תואר ב-1858 Campylognathoides" indicus, תואר ב-1974 פטרוזאור זה היה קטן יחסית ובתחילה נקרא פטרודקטיל, אף שלא היה קרוב אליו. הוא היה קרוב יותר לפטרוזאורים פרימיטיביים כמו הרמפורינקוסיים ששגשגו במשך היורה ובייחוד לדוריגנתוס, אך היה בעל מאפיינים מפרידים כמו גולגולת קצרה וחזקה יותר. היה לו זנב ארוך, כנפיים עטויות קרומי עור דקים ולסתות מלאות שיניים שעזרו לתפוס דגים חלקלקים. מוטת כנפיו נעה בין 1.8 ל-3 מטרים, בהתאם למין. מדיה וקבצים בנושא קמפילוגנתואידס בוויקישיתוף קמפילוגנתואידס, באתר האנציקלופדיה של החיים (באנגלית) קמפילוגנתואידס, באתר GBIF (באנגלית)
שורש 20

שורש 20, או בּאו בּוּ (בסינית: 勹部, פיניין: Bāo bù) הוא השורש העשרים של הכתב הסיני. פירושו "עטיפה" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים. במילון קאנגשי יש 64 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 20 בוויקישיתוף מאגר Unihan - U+52F9
שורש 21

שורש 21, או בּי בּוּ (בסינית: 匕部, פיניין: Bǐ bù) הוא השורש העשרים-ואחד של הכתב הסיני. פירושו "כף" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים. במילון קאנגשי יש 19 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) 匕 כמרכיב של תווים סיניים לובש צורות שונות בגופני הדפסה שונים או תווים סיניים שונים. במילון הקאנגשי, הסטנדרט הנוכחי בסינית מפושטת, סינית מסורתית בהונג קונג ויפנית, הקו השני של 匕 הוא קו נופל שמאלי. בסינית המסורתית בטייוואן, הצורה הסטנדרטית של דמויות לאומיות רושמת שהקו השני של 匕 הוא אופקי. הניואנס של דמות זו חל הן על צורות הדפסה והן על כתב יד. Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 21 בוויקישיתוף מאגר Unihan - U+5315
סארדאנאפאלוס

סארדאנאפאלוס הוא דמות ספרותית-בדיונית שנוצרה על ידי הסופר היווני קטסיאס, הוא מתואר כמלך האחרון של האימפריה האשורית וכמי שהביא במו ידיו לנפילתה. סארדאנאפאלוס מצטייר כדמות דקדנטית המכלה את חייו ואת משאבי האימפריה ומת באורגיית הרס. הדקדנס האגדי של סארדאנאפאלוס הפך מאוחר יותר לנושא בספרות ובאמנות, במיוחד בעידן הרומנטי. חוקר הספרות הבריטי ארנסט הרטלי קולרידג' (Ernest Hartley Coleridge), בהערותיו על עבודותיו של ביירון, קובע, "אין צורך להזכיר לקורא המודרני סארדאנאפאלוס ההיסטורי הוא דמות לא מאומתת אם לא בלתי ניתנת לאימות ... הדמות הנשית שקטסיאס תיאר או המציא, הוא נוכל ועצלן השקוע בהוללות, שבסופו של דבר נאלץ לאחוז נשק, ולאחר התנגדות ממושכת אך לא יעילה, התאבד על מנת שלא ייאסר". הסיפור המקורי מפרי עטו של קטסיאס אבד ונשמר בספריו של דיודורוס סיקולוס. דיודורוס אומר שסרדנאפאלוס, בנו של אנקינדארקסס, עלה על כל השליטים הקודמים בעצלות ובפאר. הוא בילה את כל חייו בשחיתות והשחתת מידות. הוא התלבש בבגדי נשים והתאפר. היו לו פילגשים רבים שני המינים. ודרש כי סיפוק פיזי הוא מטרת החיים היחידה. אורח חייו גרם לחוסר שביעות רצון בתוך האימפריה האשורית, ואיפשר לקנוניה נגדו להתפתח ברית של מדים, פרסים ובבלים ערערה על האשורים. סרדנפולוס עורר את עצמו לפעולה והצליח לנצח את המורדים מספר פעמים בקרב, אך לא הצליח לרסק אותם. מתוך אמונה שהביס את המורדים, סרדנאפלוס חזר לאורח חייו הדקדנטי, והורה על הקרבת קורבנות וחגיגות. אך המורדים בכוחות חדשים. חייליו של סרדנאפאלוס הופתעו במהלך החגיגות והצבא האשואי הובס בקרב המכריע. סרדנאפאלוס חזר לנינוה כדי להגן על בירתו, בעוד צבאו הופקד בפיקודו של גיסו, שהובס ונהרג עד מהרה. לאחר ששלח את משפחתו למקום מחסה בטוח, נערך סרדנפלוס להחזיק את נינוה. הוא הצליח לעמוד במצור ארוך, אך בסופו של דבר גשמים כבדים גרמו להצפה של החידקל, מה שהוביל להתמוטטות אחת מחומות ההגנה. כדי למנוע ליפול לידי אויביו, סרדנאפאלוס בנה לעצמו מדורה לשריפת גופתו ענקית עליה הוא הערים את כל הזהב, הכסף והלבוש המלכותי שלו והעלה את עצמו, את הסריסים והפילגשים שלו וכל רכושו באש. מות סארדאנאפאלוס (צרפתית: La Mort de Sardanapale) הוא ציור של הצייר אז'ן דלקרואה משנת 1827. בדפי המבוא של הספר הראשון באתיקה של אריסטו, אלה שמשווים את החיים הטובים לחיים של התמסרות והשתעבדות לעונג, דומים לסרדנאפאלוס. במערכה 4 בפאוסט של גתה, פוסט משיב בקריאה "סארדאנאפאלוס!" לשאלה של מפיסטופלס: למה פאוסט שואף. מפיסטופלס מציע את חיי ההנאה כמטרת חייו של פאוסט. אשורבניפל, ממלכיה האחרונים של אשור, עליו מבוססת כנראה דמותו של סרדנאפאלוס. אלאגבאלוס, קיסר רומאי שדמותו וקורות חייו מזכירים את סארדאנאפאלוס מדיה וקבצים בנושא סארדאנאפאלוס בוויקישיתוף סארדאנאפאלוס, באתר אנציקלופדיה בריטניקה (באנגלית)
מהינדרה XUV700

מהינדרה XUV700 (באנגלית: Mahindra XUV700) היא מכונית קומפקטית במרכב קרוסאובר, בעלת חמישה מקומות, שמיוצרת על ידי קבוצת מהינדרה משנת 2021. היא נחשפה ב-14 באוגוסט 2021. המהינדרה כוללת שתי אפשרויות ומנועים: מנוע בנזין בנפח 2.0 ליטר טורבו המספק כ-200 כוח סוס. מנוע דיזל בנפח 2.2 ליטר טורבו המספק כ-155 או 158 כוחות סוס. שני המנועים משווקים לבחירה בין תיבת הילוכים ידנית בעלת שישה הילוכים לבין תיבת הילוכים אוטומטית בעלת שישה הילוכים. מבט קדמי מבט אחורי פנים מדיה וקבצים בנושא מהינדרה XUV700 בוויקישיתוף אתר האינטרנט הרשמי של מהינדרה XUV700 Shubhodeep Chakravarty, Mahindra XUV700 unveiled; power-packed engines, mile-long list of features, Hindustan Times Auto News, ‏2021-08-14 (באנגלית) All-New Mahindra XUV700 Makes Its Global Debut In India, carandbike ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מהינדרה XUV700".
פרנץ סצ'י (סופר)

פרנץ סצ'י (במקור שטרן, בהונגרית: Szécsi Ferenc; דובריצה, 5 מאי , 1905 – בודפשט, 7 בינואר 1945), סופר, בלשן, היסטוריון תרבות יהודי-הונגרי, אביו של זמר המוזיקה הקלה פאל סצ'י. פרנץ סצ'י נולד במשפחה יהודית כבנם של שאנדור סצ'י (במקור שלמה שטרן) ושל יוזפין קֶנטנֶר. ב-30 בספטמבר 1937 נשא לאישה את קלרה סֶמֶרֶה בבודפשט (26 בינואר 1916 - 28 במאי 2004) בתם של גזה סמרה (במקור אביו שלמה שטרן ואמו מלווינה פליישמן) ושל אנטוניה אוגוסטה קולמן. ילדיהם היו מריה (1938), קטלין (17 בפברואר 1941 – 30 בדצמבר 2012), פאל (1944–1974) זמר מוזיקה קלה. מותו של פרנץ סצ'י נגרם כתוצאה מפגיעת מוקש, על פי הרישום בתעודת הפטירה, אך בתו טענה שהוא נרצח כנראה בידי אנשי מפלגת צלב החץ בימים האחרונים לפני שחרור בודפשט. פרנץ סצ'י עסק גם בפרשנות ובחידושי השפה ההונגרית, גיליון 10.10.1942 של "יומן סנטש" מספק כמה דוגמאות מחוברתו המכילה אלפיים מילים הונגריות מחודשות. יצירתו בשם "מילון המלים ההונגריות החדשות" מתוארת על ידי העיתון "סקירה הונגרית" (Magyar Szemle) כחוברת קטנה עם רעיונות גרוטסקיים. העיתון מציין עוד כי רק אדם מוסמך צריך לגעת בשפה ההונגרית. הסופר שאנדור מאראי מתח ביקורת על יצירתו בזו הלשון: "קראתי בהסתייגות את החוברת הראשונה של פרנץ סצ'י, את מילון המלים ההונגריות החדשות. זו דוגמה טובה לכך עד כמה אדם בעל כוונה טובה יכול לפגוע בשפה ההונגרית, מתוך החלטה שנקבעה מראש. במקום מאות מילים ממוצא לועזי, העבודה מציעה מקבילה הונגרית שהמחבר ייצר בעצמו." פעילותו המתחדשת של סיצ'י בשפה הוצגה על ידי כמה עיתונים בני זמנו (בגיליון נפסבה מ-7 בנובמבר 1941 פורסם מאמר שנכתב באמצעות מילותיו החדשות של סיצ'י). המלחין היהודי-הונגרי שאנדור ימניץ הצביע על חוסר הדיוק בפרשנותו של סצ'י למונחים מוזיקליים. מילון מילים הונגריות חדשות, 1926; מילון מילים זרות, 1936; ציטוטים המשמשים בספרות, בעיתונות ובשפה. אוסף ציטוטים בהונגרית, בלטינית, ביוונית, בגרמנית, בצרפתית, באיטלקית, באנגלית וכו'. אוסף אמרות ספרותיות והיסטוריות עם הסברים על מוצאן ושימושן. 1937 מה שנשאר מחוץ להיסטוריה, 1940; לקסיקון של השכלה כללית, 1941 2000 שאלות ותשובות חוסר ההונגריות של השפה הרשמית והנפוצה שלנו, 1942; ספר המגן על השפה ההונגרית, 1943. מחברי המחוזות של יאס-נאג'קון-סולנוק בלקסיקון הספרותי ההונגרי החדש (המקור של הלקסיקון הספרותי ההונגרי החדש מערבב את הנתונים שלו עם אלה של המשורר פרנץ סיצ'י) פאולינה אווה: בלדת מוזיקה. בודפשט, 1986. szecsipal.mindenkilapja.hu מדיה וקבצים בנושא פרנץ סצ'י בוויקישיתוף Halálesete bejegyezve a Bp. XII. ker. állami halotti akv. 1618/1945. folyószáma alatt. A házasságkötés bejegyezve a Bp. XI. ker. állami házassági akv. 469/1937. folyószáma alatt. Magyar Szemle 42. kötet (1942. 1-6. sz.) 224. old. Pesti Hírlap, 1942. október 8. / 227. szám, 5. old. A Szécsi-féle szótár új zenei műszavaihoz. Népszava, 1942. október 11. / 230. szám, 9. old. "Keretes hirdetés". Budapesti Hírlap. 64 (45): 96. 1941-11-09. "Könyvnap 1938. június 9-10-11". Budapesti Hírlap. 58 (126): 13. 1938-06-05. "A Magyar Mérnök- és Építész Egylet könyvtárának új szerzeményei". A Magyar Mérnök- és Építész Egylet Közlönye. 77 (1): 24. 1943-01-10.
קדאפי (פירושונים)

האם התכוונתם ל... מועמר קדאפי – שליט לוב במשך עשרות שנים משטר קדאפי – פרק שלטונו של קדאפי בלוב א-סעדי קדאפי – כדורגלן עבר לובי. בנו השלישי של קדאפי סיף אל-אסלאם קדאפי – פוליטיקאי לובי. בנו השישי של קדאפי יאקי קדאפי – ראפר אמריקאי (שמו האמיתי: יפיהו פולה)
ריק לארסן

ריצ'רד ריי לארסן (באנגלית: Richard Ray Larsen; נולד ב-15 ביוני 1965) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת וושינגטון, ברציפות מאז 2001. לארסן חבר המפלגה הדמוקרטית. לארסן נולד בעיר ארלינגטון השוכנת בצפון-מערב וושינגטון, ולמד באוניברסיטה הפסיפית-לותרנית (Pacific Lutheran University) ובאוניברסיטת מינסוטה, ולבסוף השלים את לימודיו הגבוהים עם תואר שני ביחסי ציבור. בעבר עבד כמנהל שירותי הציבור באיגוד רופאי השיניים של מדינת וושינגטון וכשדלנות ציבורי עבור רופאי השיניים במדינה. בהמשך עבד כפקיד לענייני פיתוח כלכלי בנמל אוורט. לארסן המשיך לכהן במועצת מחוז סנוהומיש בטרם הכריז על התמודדותו לקונגרס האמריקאי. בשנת 2000 התמודד לראשונה אל בית הנבחרים של ארצות הברית במחוז הקונגרס השני של וושינגטון. בבחירות אלה גבר על ג'ק מטקלף, נציג המחוז מטעם המפלגה הרפובליקנית, אחרי שגרף 50% מקולות הבוחרים. לארסן הושבע לתפקידו בבית הנבחרים ב-3 בינואר 2001. כחבר האגף המרכזי במפלגה הדמוקרטית, "הדמוקרטים החדשים", לארסן הוציא לעצמו מוניטין של חבר קונגרס מתון הפונה לבוחרים מתנדנדים ומכריעים במחוז החוף התחרותי מבחינה פוליטית שבפפינה הצפון-מערבית של מדינת וושינגטון. הוא עדיין שומר על תמיכה מקהילות המקיפות את ערי הנמל בלינגהאם ואוורט. ב-2007 הביע התנגדות לקריאות שתמכו בפתיחת הליך הדחה נגד נשיא ארצות הברית ג'ורג' ווקר בוש. בנובמבר 2009 הצביע בעד חוק הגנת החולה וטיפול בר השגה. לארסן תחילה התנגד לאישור השימוש בכוח מזוין נגד עיראק במהלך 2002, אך בהמשך נמלך בדעתו וב-2006 הביע תמיכה בהמשך מלחמת עיראק. בקונגרס ה-117 של ארצות הברית חבר לארסן בוועדת הכוחות המזוינים ובוועדת התחבורה והתשתיות של בית הנבחרים, ובנוסף משרת כיושב ראש ועדת המשנה לענייני תעופה של ועדת התחבורה. מדיה וקבצים בנושא ריק לארסן בוויקישיתוף אתר האינטרנט הרשמי של ריק לארסן בבית הנבחרים האמריקאי (באנגלית) ריק לארסן, ברשת החברתית פייסבוק ריק לארסן, ברשת החברתית אקס (טוויטר) ריק לארסן, ברשת החברתית אינסטגרם ריק לארסן, סרטונים בערוץ היוטיוב ריק לארסן, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) Washington State Public Disclosure Commission Lobbyist Identification Form, מסמך סרוק, 7 בינואר 1997 (באנגלית) ביוגרפיה של ריק לארסן, באתר Ballotpadia (באנגלית)
גלגל המזל (קלף טארוט)

גלגל המזל שנקרא גם הגלגל, מזל, שינוי וגלגל הרפואה, הוא קלף מספר 10 בארקנה הגדולה של קלפי הטארוט. הקלף מציג גלגל בעל מספר חישורים זוגי בדרך כלל שעל פסגתו עומד ספינקס או מלאך, חמוש לרוב בחרב ובין צדדיו יש את האל אנוביס שעולה ונחש/ קוף/ שד שיורד ממנו. על הגלגל עצמו יש לעיתים ידית. גרסת חבילת הריידר של הקלף היא שילוב של שני איורים של הגלגל כפי שאייר אותם אליפז לוי. בחלק מהחבילות נראית האלה פורטונה (לרוב עם כיסוי עיניים) מסובבת את הגלגל, כאשר על הגלגל שהיא מסובבת נראים ארבעה אנשים בעמדות מזל שונות (זה שנמצא בתחתית, זה שעולה לפסגה, זה שניצב בפסגה וזה שיורד מהפסגה). הקלף מייצג את הדינמיות של החיים והגורל, שינויים ותהפוכות. מדיה וקבצים בנושא גלגל המזל בוויקישיתוף קלף גלגל המזל בטארוט - פירוש, משמעויות ומסרים, באתר טאו TAO אורי רז, טארוט - קלף גלגל המזל, באתר www.mr-kaplan.com הילה טארוט, פשוטארוט
עכבת גל

עכבת הגל (באנגלית: Wave impedance) של גל אלקטרומגנטי היא היחס בין המרכיבים הרוחביים של השדות החשמליים והמגנטיים ("המרכיבים הרוחביים" הם אלה שבזווית ישרה לכיוון ההתפשטות). עבור גל מישור רוחבי-אלקטרו-מגנטי ( TEM ) הנע דרך תווך הומוגני, עכבת הגל שווה בכל מקום לעכבה העצמותית (intrinsic או הפנימית מובנת) של התווך. בפרט, עבור גל מישור הנע בחלל ריק, עכבת הגל שווה לעכבת הריק . ייצוגו בסמל Z ומתבטא ביחידות אוהם. ניתן להשתמש בסמל η (eta) במקום Z עבור עכבת גל, כדי למנוע בלבול עם עכבה חשמלית. עכבת הגל ניתנת על ידי Z = E 0 − ( x ) H 0 − ( x ) {\displaystyle Z={E_{0}^{-}(x) \over H_{0}^{-}(x)}} כאשר E 0 − ( x ) {\displaystyle E_{0}^{-}(x)} הוא השדה החשמלי ו H 0 − ( x ) {\displaystyle H_{0}^{-}(x)} הוא השדה המגנטי, בייצוג פאזורי. העכבה היא, באופן כללי, מספר מורכב. מבחינת הפרמטרים של גל אלקטרומגנטי והתווך שהוא עובר דרכו, עכבת הגל ניתנת על ידי Z = j ω μ σ + j ω ε {\displaystyle Z={\sqrt {j\omega \mu \over \sigma +j\omega \varepsilon }}} כאשר μ הוא החדירות המגנטית (הידועה גם בכינוי חַלְחָלוּת מַגְנֵטִית, פֶּרְמֵאַבִּילִיּוּת מַגְנֵטִית). ε הוא המקדם הדיאלקטרי-פֶּרְמִיטִיבִיּוּת (הממשי). ו- σ הוא המוליכות החשמלית של החומר שהגל עובר בו (שתואם לרכיב הדמיוני של המקדם הדיאלקטרי מוכפל באומגה). במשוואה, j היא היחידה הדמיונית, ו- ω הוא התדר הזוויתי של הגל. בדיוק כמו עכבה חשמלית, העכבה היא פונקציה של תדר. במקרה של חומר דיאלקטרי אידיאלי (שבו המוליכות היא אפס), המשוואה מצטמצמת למספר האמיתי Z = μ ε . {\displaystyle Z={\sqrt {\mu \over \varepsilon }}.} בריק עכבת הגלים של הגל המישורי היא: Z 0 = μ 0 ε 0 {\displaystyle Z_{0}={\sqrt {\frac {\mu _{0}}{\varepsilon _{0}}}}} כאשר ε 0 הוא הוא המקדם הדיאלקטרי של הריק ו-μ 0 הוא פרמאביליות#פרמאביליות הריק של הריק). עכשיו, מכיוון ש: c 0 = 1 μ 0 ε 0 = 299 , 792 , 458  m/s {\displaystyle c_{0}={\frac {1}{\sqrt {\mu _{0}\varepsilon _{0}}}}=299,792,458{\text{ m/s}}} Z 0 = μ 0 c 0 {\displaystyle Z_{0}=\mu _{0}c_{0}} . מכאן שהערך בעצם תלוי μ 0 {\displaystyle \mu _{0}} . μ 0 = 4 π × 10 − 7 H/m {\displaystyle \mu _{0}=4\pi \times 10^{-7}{\text{H/m}}} , מכאן Z 0 = 376.73031346177 …   Ω ≈ 120 π   Ω {\displaystyle Z_{0}=376.73031346177\ldots ~\Omega \approx 120\pi ~\Omega } . הערך המקובל כיום של Z 0 {\displaystyle Z_{0}} הוא Z 0 = 376.730313668 ( 57 )   Ω {\displaystyle Z_{0}=376.730313668(57)~\Omega } . סרטון הסבר על עכבת הגל
חיים דוד גז

הרב חיים דוד גז היה רב תוניסאי ובן למשפחת הרבנים גז. בנו של הרב יוסף גז (הראשון) ואביו של הרב הראשי של יהדות תוניסיה הרב יוסף גז (השני). מחבר הספר "חיים לישראל". ספרו זה מצוטט רבות בכתבי חכמי תוניס, בדרך כלל מכונה בראשי התיבות "חיי"ל". נולד בערך בשנת ה'תקפ"ג לרב יוסף גז מחבר ספר 'פי המדב"ר' ולבתו של הרב יהודה הכהן טנוג'י. אחיו הם הרבנים אליהו חי גג' ובן ציון גז. היה תלמידו של הרב אברהם הכהן יצחקי, מגדולי רבני יהדות תוניסיה בכל הדורות ומחבר הספר "משמרות כהונה". ר' חיים דוד מצטט את רבו מספר פעמים בספרו "חיים לישראל". נישא לג'אזלה, ביתו של הרב ישועה בלעיש, אותה תיאור בנו יוסף גז בהקדמה לספר "חיים לישראל" כתומכת משמעותית בפעילותו הרוחנית של בעלה: "תבורך מנשים הורתי מרת אמי ועטרת ראשי גאזלה נ"ע בת... החכם ושלם הכולל ישעיה בלעיש זצ"ל.. להשליך אחר גוה תמרוקי הנשים ותענוגיהן צופיה הליכות ביתה לעזור לבעלה לשקוד על דלתי בתי החכמה והמדע יומם ולילה לא ישבות... ובעבורה זכה לכל אלה". נפטר כבן שבעים שנה, כפי שכתב בנו בהקדמה לספרו: "כי עלה מות בחלונינו יום שמת רבי אבינו רועינו הודנו והדרנו חשכו מאורות עינינו נפלה עטרת ראשנו כבן שבעים שנה עלה למנוחות. עוונותינו הטו אלה הצדיק אבד לא נצרכה אלא לקבלינהו בשמחה לכפר על בני ישראל". בנו הרב יוסף גז מתאר את ר' חיים דוד כמי שבימי חייו: "אחז מעשה אבותיו הקדושים ויש שכמו לסבול משא של תורה וזכה לחבר על רוב התלמוד והרמב"ם שולחן ערוך ונושאי כליהם ועל הרב קהלת יעקב ושמחת יום טוב ופשטים ושו"ת כי אם בתורה ה' חפצו תורת חכם מקור חיים". לאחר פטירתו פעלו בני משפחתו להוציא לאור מכתביו, והספר היחיד שהודפס הוא ספר החידושים חיים לישראל על סדר מועד בתלמוד בבלי. בן המחבר מציין את השותפים המרכזיים בהדפסת הספר: דודו הרב אליהו חי גג', חתנו של דודו הרב יעקב אלחאייק והרב שלמה שתרוג. חלק' א' של הספר הודפס בתוניס בשנת תרס"ט בדפוס יעקב בן הרב אליהו חי גג', ובמהדורה חדשה על ידי יצחק גבריאל מימראן בירושלים בשנת תשס"ט, לצד הוצאה ראשונה של חלק ב' של הספר מכתבי יד שנמצא באוסף הספרייה הלאומית. כתב היד כולל חידושים על המסכתות בבא קמא, בבא בתרא, מכות, עבודה זרה, תמורה וחולין, ואורכו נ"ט דף בכתיבה מערבית. משה חלמיש, הקבלה בצפון אפריקה למן המאה הט"ז: סקירה היסטורית ותרבותית, הקיבוץ המאוחד, תשס"א - 2001, עמ' 76 רפאל כהן, מלכי תרשיש, תשמ"ו, עמ' קמ"א אוצר ההלכה סימנים <א'-כ"ד>, בני ברק: מכון הרב מצליח, תשס"ז הרב אברהם הכהן יצחקי, משמרות כהונה חלק א', באתר HebrewBooks הרב חיים דוד גז, חיים לישראל ח"א, תונס: יעקב בן אליהו חי גג', תרס"ט, עמ' דף ע"ח ודף ו' ע"ב חיים דוד גז, הקדמת בן המחבר, חיים לישראל, תוניס: יעקב בן הרב אליהו חי גג', תרס"ט חיים דוד גז, שער, חיים לישראל, תוניס: יעקב בן הרב אליהו חי גג', תרס"ט על פי רישומי בעלות בשער הספר, כתב היד היה שייך לרב מאיר מאזוז ראש ישיבת כסא רחמים. חידושים על הש"ס, גג' חיים דוד בן יוסף, באתר הספרייה הלאומית
סיגריד ראוסינג

סיגריד מריה אליזבת ראוסינג (אנגלית: Sigrid Maria Elisabet Rausing; נולדה ב-29 בינואר 1962) היא פילנתרופית שוודית, העוסקת גם באנתרופולוגיה ובהוצאה לאור. בשנת 2019 הייתה האישה העשירה ביותר בבריטניה. היא המייסדת של קרן סיגריד ראוסינג, אחד המוסדות הפילנתרופיים הגדולים ביותר בבריטניה, וכן הבעלים של כתב העת גרנטה והוצאת הספרים Granta Books. סיגריד ראוסינג היא בת למשפחת ראוסינג (אנ'), בעלת התאגיד הבינלאומי טטרה פאק. היא גדלה בלונד, שוודיה ובשנים 1983 עד 1986 למדה היסטוריה באוניברסיטת יורק. בעלת תואר שני ושלישי באנתרופולוגיה חברתית מיוניברסיטי קולג' לונדון. לצורך עבודת הדוקטורט היא התגוררה בשנים 1993–1994 בחווה שיתופית, דמוית קיבוץ, באסטוניה. על תקופה זו כתבה מספר מאמרים מחקריים ושני ספרים. ראוסינג פרסמה מאמרים בנושאי זכויות אדם בניו סטייטסמן, בגרדיאן ובסאנדיי טיימס. בשנת 2005 רכשה, יחד עם בעלה אריק אברהם, את כתב העת הספרותי גרנטה ואת הוצאת הספרים שלו. בשנת 2013 הופיעה ברשימת מאה הנשים החזקות ביותר בבריטניה לפי ה-BBC. בשנת 1988 ראוסינג הקימה ארגון צדקה בשם Sea Foundation. בשנת 2003 שונה שם הקרן ל-Sigrid Rausing Trust. הקרן תורמת כ-200 מיליון ליש"ט מדי שנה לארגוני זכויות אדם ברחבי העולם. אחד הארגונים המרכזיים הנתמכים על ידי הקרן הוא "Hope not Hate (אנ')", הפועל בבריטניה נגד גילויי גזענות ופשיזם וערך קמפיינים נגד ארגוני אסלאם קיצוני ונגד אנטישמיות. בין השאר תרמה הקרן לפליטים מבורמה, לקורבנות תעשיית המין באלבניה, לדיירי שכונות עוני בקניה ולקורבנות אלימות נגד נשים בבריטניה. כמו כן תרמה הקרן לארגוני זכויות האדם בישראל, בהם המוקד להגנת הפרט והאגודה לזכויות האזרח בישראל. לראוסינג הוענקו מספר פרסים על פעילותה לקידום זכויות האדם בעולם. בין השאר היא חברת דירקטוריון ב"מסדר הכפית", ארגון שוודי הפועל נגד קיצוניות פוליטית ודתית ובעד סובלנות, ששמו מבוסס על דברים שנשא עמוס עוז. בשנים 2009 ו-2010 הייתה חברת ועדת השופטים שהמליצה על פרסי אמנסטי אינטרנשיונל בתחומי המדיה. מכהנת בוועדה המייעצת לבית הדין הפלילי הבינלאומי, וחברת כבוד במועצה הבינלאומית של Human Rights Watch. ראוסינג נשואה לאריק אברהם, מפיק טלוויזיה, קולנוע ותיאטרון שנולד בדרום אפריקה. הם מתגוררים בלונדון, ובבעלותם גם אחוזה בסקוטלנד. Rausing, Sigrid (2004). History, Memory, and Identity in Post-Soviet Estonia: The End of a Collective Farm. Oxford University Press. ISBN 978-0-19-926318-9. Rausing, Sigrid (14 במרץ 2014). Everything is Wonderful: Memories of a Collective Farm in Estonia. Grove/Atlantic, Incorporated. ISBN 978-0-8021-9281-3. {{cite book}}: (עזרה) Rausing, Sigrid (2017). Mayhem : a memoir. Hamish Hamilton. ISBN 978-0-241-25926-9. מדיה וקבצים בנושא סיגריד ראוסינג בוויקישיתוף סיגריד ראוסינג, ברשת החברתית אקס (טוויטר) סיגריד ראוסינג, ברשת החברתית Goodreads סיגריד ראוסינג, כתיבה אמריקאית חדשה, באתר כתב העת גרנטה סאנדיי טיימס: עידן עופר וטדי שגיא בין 50 עשירי בריטניה, באתר כלכליסט, 12 במאי 2019. סטיוארט ג'פריז, השלדים של אצולת קרטוני החלב נחשפים, באתר הארץ, 20 ביולי 2012.
ברייט אוסאי-סמואל

ברייט אוסאי-סמואל (באנגלית: Bright Osayi-Samuel; נולד ב-31 בדצמבר 1997) הוא כדורגלן ניגרי המשחק בעמדת הקשר והקיצוני בפנרבחצ'ה ובנבחרת ניגריה. אוסאי-סמואל נולד בניגריה, ולאחר מכן היגר עם משפחתו לספרד וממנה ללונדון שבאנגליה. הוא החל לשחק במחלקת הנוער של בלקפול, וכבר במהלך עונת 2014/2015 קודם לקבוצה הבוגרת של המועדון, ששיחקה בצ'מפיונשיפ. הוא ערך את הופעת הבכורה שלו ב-7 במרץ 2015, בהפסד 0–1 לשפילד ונסדיי. בתום העונה ירד עם הקבוצה לליגה השלישית. לאחר עונה נוספת, ירדה הקבוצה לליגה הרביעית, אבל מיד חזרה לליגה השלישית. ב-1 בספטמבר 2017 חתם לשלוש עונות בקווינס פארק ריינג'רס מהצ'מפיונשיפ. הוא ערך את הופעת הבכורה שלו ב-23 בספטמבר, בתיקו 0–0 עם ברטון אלביון. ב-15 בינואר 2021 חתם על חוזה לארבע עונות בפנרבחצ'ה מליגת העל הטורקית, שרכשה אותו תמורת כחצי מיליון אירו. הוא היה אמור להצטרף לקבוצה רק לקראת עונת 2021/2022, אך פנרבחצ'ה לבסוף החליטה לצרף אותו כבר ב-23 בינואר 2021. ב-17 בנובמבר 2022 ערך אוסאי-סמואל את הופעת הבכורה שלו בנבחרת ניגריה, בהפסד 4-0 לנבחרת פורטוגל במשחק ידידות. נכלל בסגל נבחרת ניגריה לטורניר גביע אפריקה לאומות 2023. מדיה וקבצים בנושא ברייט אוסאי-סמואל בוויקישיתוף ברייט אוסאי-סמואל, באתר Transfermarkt ברייט אוסאי-סמואל, באתר Soccerway ברייט אוסאי-סמואל, באתר WorldFootball.net ברייט אוסאי-סמואל, באתר National Football Teams ברייט אוסאי-סמואל, באתר FootballDatabase.eu Emmanuel, Ifeanyi (13 באפריל 2016). "Blackpool Tricky Winger Bright Osayi-Samuel Picks Nigeria Ahead Of England". all NIGERIA soccer. נבדק ב-13 באפריל 2016. {{cite web}}: (עזרה) Davies, Mark (9 במרץ 2015). "Double delight for Kyle". Blackpool F.C. נבדק ב-8 באפריל 2015. {{cite web}}: (עזרה) "Blackpool 0–1 Sheffield Wednesday". BBC Sport. 7 במרץ 2015. נבדק ב-8 באפריל 2015. {{cite web}}: (עזרה) "Bright Osayi-Samuel joins from Blackpool". Queens Park Rangers F.C. 1 בספטמבר 2017. נבדק ב-2 בספטמבר 2017. {{cite web}}: (עזרה) "Queens Park Rangers 0–0 Burton Albion". BBC Sport. 23 בספטמבר 2017. נבדק ב-14 בדצמבר 2017. {{cite web}}: (עזרה) Morrissey, Paul (23 בינואר 2021). "Club statement: Bright Osayi-Samuel". Queens Park Rangers F.C. נבדק ב-27 בינואר 2021. {{cite web}}: (עזרה) "Bright Osayi-Samuel Fenerbahçemizde" [Bright Osayi-Samuel at Fenerbahçe]. Fenerbahçe S.K. (בטורקית). 27 בינואר 2021. נבדק ב-27 בינואר 2021. {{cite web}}: (עזרה) Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
Sick Boy (שיר)

"Sick Boy" הוא סינגל של צמד המוזיקה האלקטרונית האמריקאית, הצ'יינסמוקרס. השיר נכתב על ידי הצ'יינסמוקרס, טוני אן ואמילי וורן, והופק על ידי הצ'יינסמוקרס ושון פרנק. השיר יצא לאור, על ידי דיסרופטור רקורדס (אנ') וקולומביה רקורדס, ב-17 בינואר 2018, כסינגל מוביל מאלבום האולפן השני של הצמד בעל אותו השם. נכון לסמטמבר 2021, הסינגל הושמע למעלה מ-383 מיליון פעמים בספוטיפיי. הווידאו קליפ הנלווה לשיר, בבימויו של ברואר, יצא ב-17 בינואר 2018. בווידאו קליפ נראים הצ'יינסמוקרס ומאט מקגווייר בביצוע השיר על במה ריקה. נכון לספטמבר 2021, הווידאו קליפ נצפה למעלה מ-298 מיליון פעמים. מידע על הסינגל "Sick Boy" באתר מיוזיק בריינז מידע על היצירה "Sick Boy" באתר Discogs סרטון השיר "Sick Boy" באתר יוטיוב מידע על הרצועה "Sick Boy" באתר ספוטיפיי Sick Boy, ארכיון מ-2021-05-25, נבדק ב-2021-09-01 The Chainsmokers - Sick Boy (Official Video), ארכיון מ-2021-05-05, נבדק ב-2021-09-01 Holmes, Dave (18 בינואר 2018). "The Chainsmokers Bravely Ask You Not to Hate Them in Their Very Serious New Song". Esquire. ארכיון מ-2020-08-14. נבדק ב-18 בינואר 2018. {{cite news}}: (עזרה) CERTIFICADOS, Pro-Música Brasil (ב־Brazilian Portuguese) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.